cyanic-selkie/wikianc huggingface dataset:
ชูกา (แร็ปเปอร์)
มิน ยุน-กี (เกิด 9 มีนาคม ค.ศ. 1993) เป็นที่รู้จักในชื่อ ชูกา (หรือตัวพิมพ์ใหญ่ทั้งหมด) และ เอกัสดี เป็นแร็ปเปอร์ นักแต่งเพลง และโปรดิวเซอร์เพลงชาวเกาหลีใต้ ภายใต้สังกัดบิกฮิตมิวสิก ชูกาเปิดตัวในฐานะสมาชิกบอยแบนด์เกาหลีใต้ บีทีเอส ในปี 2013 เขาได้ปล่อยมิกซ์เทปเดี่ยวชุดแรกในชื่อ Agust D วางจำหน่ายในปี 2016 และได้เผยแพร่อีกครั้งในปี 2018 บนแพลตฟอร์มดาวน์โหลดและสตรีมมิงแบบดิจิทัล ขึ้นถึงอันดับที่สามบนชาร์ตบิลบอร์ดเวิลด์อัลบั้มชาร์ต ในปี 2020 และได้ปล่อยมิกซ์เทปเดี่ยวชุดที่สองในชื่อ D-2 สามารถขึ้นถึงอันดับที่ 11 บนบิลบอร์ด 200 อันดับที่เจ็ดบน ชาร์ตอัลบั้มแห่งสหราชอาณาจักร และอันดับที่สองบน เออาร์ไอเออัลบั้มชาร์ต ของออสเตรเลีย จากข้อมูลของสมาคมลิขสิทธิ์เพลงเกาหลี ชูกามีผลงานในการแต่งเพลงและโปรดิวเซอร์เพลงมากกว่า 100 เพลงรวมถึงเพลง "Wine" ของซูรัน สามารถครองอันดับสองใน แกออนมิวสิกชาร์ต และยังได้รับรางวัล Best R&B จากงาน เมลอนมิวสิกอะวอดส์ ในปี 2017
ประวัติ
มินยุนกิ เกิดเมื่อวันที่ 9 มีนาคม 1993 ที่เมืองแทกู ประเทศเกาหลีใต้ เขาเป็นลูกชายคนเล็กในจำนวนพี่น้องสองคน เขามีพี่ชายหนึ่งคน
เขามีความสนใจการแร็พและการแต่งเพลงตั้งแต่สมัยมัธยม ตอนที่เขาอายุ 13 ปีก็ได้เริ่มเขียนเนื้อเพลงและเรียนรู้เกี่ยวกับการทำเพลง เขาเริ่มต้นแต่งเพลงแร็ปไปพร้อมกับการทำงานพาร์ทไทม์ เขาเคยเป็นแร็ปเปอร์ใต้ดินในชื่อ Gross และเป็นส่วนหนึ่งของทีมฮิปฮอป D-Town ในช่วงปี 2010
เขาเคยแต่งเพลง "518-062" ซึ่งเป็นเพลงระลึกถึงเหตุการณ์ที่กวางจู
ชูกาเข้าร่วมในวง บีทีเอส ผ่านการออดิชั่นของทางค่าย โดยเดิมทีเขามีความฝันที่จะเป็นโปรดิวเซอร์ก่อนจะเดบิ้วทในฐานะแร็ปเปอร์ของบีทีเอส ในปี 2013
การศึกษา
- ระดับประถม Daegu Taejeon Elementary School
- ระดับมัธยมต้น Gwaneum Middle School
- ระดับมัธยมปลาย Apgujeong High School
- ระดับปริญญาตรี Global Cyber ​​University สาขา Broadcasting and Entertainment
- กำลังศึกษาระดับปริญญาโท Hanyang Cyber ​​University สาขาสื่อโฆษณา (Advertising Media)
ชีวิตส่วนตัว
ปัจจุบันเขาพำนักอยู่ในเขตฮันนัม โซล ประเทศเกาหลีใต้ ในปี ค.ศ. 2018 เขาซื้อห้องชุดหรู มูลค่า 3 ล้านดอลลาร์สหรัฐ ซึ่งตั้งอยู่ในเกาหลีใต้ แต่เขายังคงพำนักอยู่ที่เขตฮันนัม
สุขภาพ
ในเดือนธันวาคม 2013 ชูกาได้รับการวินิจฉัยว่าเป็นไส้ติ่งอักเสบ และต้องได้รับการผ่าตัดที่โรงพยาบาลอย่างเร่งด่วน เขาทำการผ่าตัดในวันที่ 9 ธันวาคม ที่โรงพยาบาล Severance ในเขตชินชน และออกจากโรงพยาบาลในวันที่ 17 ธันวาคม แต่ก็ต้องกลับไปที่โรงพยาบาลอีกครั้งในวันที่ 26 เนื่องจากการอักเสบในบริเวณที่ผ่าตัด ด้วยเหตุนี้ทำให้เขาไม่สามารถเข้าร่วมงานประกาศรางวัลปลายปีในปีแรกของการเดบิวต์
ในเดือนธันวาคมปี 2016 ชูกาได้รับบาดเจ็บที่หูเมื่อเขาสะดุดล้มที่ประตู แพทย์แนะนำให้เขาหลีกเลี่ยงการแสดงหรือมีส่วนร่วมในการเต้นเป็นเวลาประมาณหนึ่งสัปดาห์เพื่อให้แน่ใจว่าแผลจะหายดี
ในเดือนพฤศจิกายนปี 2020 ชูกาได้เข้ารับการผ่าตัดหัวไหล่ซ้าย ซึ่งเป็นผลสืบเนื่องมาจากในสมัยที่ทำงานพิเศษชูกาเคยประสบอุบัติเหตุ ทำให้หัวไหล่ซ้ายของเขาบาดเจ็บเรื้อรัง และแพทย์แนะนำให้เขาทำการผ่าตัด ชูกาจึงประกาศหยุดพักทำการแสดงชั่วคราวเพื่อพักฟื้น
ผลงานเพลง
สตูดิโออัลบั้ม
มิกซ์เทป
อ้างอิง
1993
เจริญ จรรย์โกมล
เจริญ จรรย์โกมล อดีตรองประธานสภาผู้แทนราษฎร และสมาชิกสภาผู้แทนราษฎรจังหวัดชัยภูมิ 7 สมัย สังกัดพรรคเพื่อไทย
ประวัติ
เจริญ จรรย์โกมล เกิดเมื่อวันที่ 1 เมษายน พ.ศ. 2503 ที่อำเภอภูเขียว จังหวัดชัยภูมิ เป็นบุตรของบุญ กับแพร จรรย์โกมล จบการศึกษาชั้นประถมศึกษาจากโรงเรียนภูมิวิทยา จบชั้นมัธยมศึกษาจากโรงเรียนภูเขียว และจบชั้นมัธยมศึกษาตอนปลายจากโรงเรียนอำนวยศิลป์ พระนคร สำเร็จการศึกษาระดับปริญญาตรี สาขาวิชานิติศาสตร์ จากมหาวิทยาลัยรามคำแหง
เจริญเริ่มมีแนวคิดและอุดมการณ์ทางการเมืองเมื่อได้เข้าไปศึกษาต่อระดับอุดมศึกษา และได้ทำกิจกรรมต่างๆทั้งภายในมหาวิทยาลัยและนอกมหาวิทยาลัย อาทิเช่น เคยลงสมัครเป็นประธานชมรมนิติศาสตร์ มหาวิทยาลัยรามคำแหง แต่ก็ไม่ได้รับเลือกตั้ง เคยเป็นนักโต้วาทีตัวแทนมหาวิทยาลัย เคยร่วมกิจกรรมทางการเมืองกับพรรคสังคมนิยมแห่งประเทศไทยในช่วงที่เป็นนักศึกษา เช่น เข้าอบรมรับฟังนโยบายพรรค เดินติดโปสเตอร์ช่วยพรรคหาเสียง โดยนายเจริญมีความชื่นชอบในแนวคิดและหลักการของพันเอก สมคิด ศรีสังคม หัวหน้าพรรคสังคมนิยมแห่งประเทศไทย และได้ยึดเป็นต้นแบบในการเจริญรอยตาม
ในเดือนมีนาคม พ.ศ. 2566 เขาและบุตรชาย นาย ธนกฤต จรรย์โกมล ได้เดินทางสมัครเป็นสมาชิกพรรคไทยสร้างไทย
การทำงาน
เจริญ จรรย์โกมล ประกอบอาชีพเป็นทนายความ และเริ่มต้นเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎร จังหวัดชัยภูมิ ในการเลือกตั้ง เดือนกันยายน พ.ศ. 2535 สังกัดพรรคชาติไทย ต่อมาได้ย้ายมาสังกัดพรรคความหวังใหม่ พรรคไทยรักไทย พรรคพลังประชาชน และพรรคเพื่อไทยตามลำดับ
เจริญ จรรย์โกมล เคยได้รับแต่งตั้งให้ดำรงตำแหน่งประธานคณะกรรมาธิการสามัญประจำสภาผู้แทนราษฎร 3 คณะ คือ ประธานคณะกรรมาธิการเกษตรและสหกรณ์ ประธานคณะกรรมาธิการอุตสาหกรรม และประธานคณะกรรมาธิการติดตามการบริหารงบประมาณ ต่อมาในปี พ.ศ. 2554 ได้รับเลือกจากสภาผู้แทนราษฎรให้ดำรงตำแหน่งรองประธานสภาผู้แทนราษฎร คนที่ 1
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 12 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง
เหตุไล่แทงในตุรกุ พ.ศ. 2560
เมื่อวันที่ 18 สิงหาคม พ.ศ. 2560 เวลา 16:00 น. ตามเวลายุโรปตะวันออก (UTC+3) มีผู้ถูกแทง 10 คน ที่ทางตอนกลางของเมืองตุรกุ ภูมิภาคตะวันตกเฉียงใต้ของประเทศฟินแลนด์ ตำรวจได้รับแจ้งครั้งแรกในเวลา 16:02 และในเวลา 16:05 ได้จับกุมผู้ลี้ภัยชาวโมร็อกโก อับดุรเราะห์มาน บัวอันนาน ซึ่งขณะควบคุมตัวแจ้งชื่อว่า อับดุรเราะห์มาน มุชกาต (عبد الرحمن مشكات, Abderrahman Mechkah) มีผู้เสียชีวิต 2 คน จากการโจมตี และอีก 8 คน ได้รับบาดเจ็บ ตำรวจได้สันนิฐานว่าเป็นเหตุการก่อการร้าย เหตุการณ์ครั้งนี้เป็นเหตุก่อการร้ายครั้งแรกในประเทศฟินแลนด์นับตั้งแต่สงครามโลกครั้งที่สองสิ้นสุดลง
หลี่จิ้ง
หลี่จิ้ง หรือ ถักทะลีทีอ๋อง (, "โลกบาลหลี่ผู้ถือเจดีย์", Pagoda-Bearing Heavenly King Li) ได้รับต้นแบบมาจากหลี่จิ้งขุนศึกในสมัยราชวงศ์ถังและท้าวเวสสุวรรณ หลี่จิ้งมีบุตรสามคน คือ จินจา มูจา และนาจา
หลี่จิ้งได้รับการแต่งตั้งจากองค์เง็กเซียนฮ่องเต้ได้เป็นขุนพลสวรรค์ มีอาวุธคู่กายคือ เจดีย์ 7 ชั้น ที่เคยจับซุนหงอคงขังเอาไว้ เจดีย์นี้สามารถกักขังได้ทั้งวิญญาณ ภูตผีปีศาจ หรือแม้แต่เทพเจ้า เมื่อหลี่จิ้งจะลงมาโปรดสัตว์โลกจะมีนาจาตามมาด้วยทุกครั้ง
เอเซีย เมทัล
บริษัท เอเซีย เมทัล จำกัด (มหาชน) (ASIA METAL PUBLIC COMPANY LIMITED ชื่อย่อ:AMC) บริษัทก่อตั้งเมื่อวันที่ 9 มีนาคม 2536 เพื่อประกอบธุรกิจเป็นศูนย์บริการเหล็กครบวงจรได้แก่ การจำหน่ายเหล็กม้วน ทั้งชนิดรีดร้อนและชนิดรีดเย็น รวมทั้งรับตัดและจำหน่ายเหล็กแผ่นและเหล็กม้วนสลิต ตามขนาดที่ลูกค้ากำหนด และเป็นผู้ผลิตและจำหน่ายเหล็กรูปพรรณ ได้แก่ ท่อเหล็ก และเหล็กโครงสร้างรูปตัวซี ที่ใช้ในอุตสาหกรรมต่างๆ
บริษัทแบ่งลักษณะผลิตภัณฑ์และบริการของบริษัทและบริษัทย่อยออกเป็น 2 ประเภท
ซารันสค์
ซารันสค์ (Саранск; Саранош; Саран ош) เป็นเมืองในประเทศรัสเซียส่วนที่อยู่ในทวีปยุโรป เป็นเมืองหลวงของสาธารณรัฐมอร์ดวีเนีย เป็นศูนย์กลางการค้าและธุรกิจ ตั้งอยู่ห่างจากกรุงมอสโกทางทิศตะวันออกราว 630 กม. เมืองมีประชากร 297,415 คน (ค.ศ. 2010)
ปฏิบัติการช่างตัดไม้
เมื่อกลุ่มกองทัพที่ 21 ตั้งฐานที่มั่นตามแม่น้ำไรน์อย่างแน่นหนาแล้ว กลุ่มกองทัพที่ 12 ของพลเอกแบรดเลย์เตรียมการที่จะลงมือในปฏิบัติการช่างตัดไม้ แผนการดังกล่าวสอดรับกับการที่กองทัพที่ 1 จะโจมตีไปทางตะวันออกเฉียงใต้มุ่งหน้าไปยังจุดบรรจบของแม่น้ำอาร์และแม่น้ำไรน์ จากนั้นจะเบนลงไปทางใต้เพื่อบรรจบกับพลเอกแพตตัน ซึ่งกองทัพที่สามจะรุกอย่างต่อเนื่องไปทางตะวันออกเฉียงเหนือผ่านไอเฟล หากสำเร็จ ปฏิบัติการช่างตัดไม้จะทำให้สหรัฐสามารถยึดเมืองโคโลญ เขตโคเบลนซ์ และนำกลุ่มกองทัพที่ 12 ไปยังแม่น้ำไรน์ทางเหนือของแม่น้ำโมแซลล์ กลุ่มกองทัพที่ 12 ยังได้หวังที่จะล้อมทหารเยอรมันจำนวนมากอีกด้วย
ในพื้นที่รับผิดชอบของกองทัพที่ 1 กองกำลังเฉพาะกิจซึ่งประกอบด้วยกองพลยานเพราะที่ 9 ภายใต้การบังคับบัญชาของพันโท เลโอนาร์ด เอนเกมัน รุกมุ่งหน้าไปยังเรมาเกน โดยเป็นส่วนหนึ่งของการรุก "ช่างตัดไม้" เมื่อกองกำลังยานเกราะเฉพาะกิจมาถึงชานเมือง ก็ได้ค้นพบว่าสะพานรางรถไฟลูเดนดอฟฟ์ยังคงไม่ถูกทำลายอย่างน่าประหลาดใจ ถึงแม้ว่าทหารเยอรมันฝ่ายป้องกันจะพยายามทำลายสะพานดังกล่าว แต่กองพลยานเกราะที่ 9 ก็สามารถยึดครองสะพานได้เมื่อวันที่ 7 มีนาคม ค.ศ. 1945
แม้ว่าสะพานลูเดนดอฟฟ์จะถูกทำลายลงเมื่อวันที่ 17 มีนาคม แต่ฝ่ายสัมพันธมิตรได้สร้างสะพานทุ่นข้ามแม่น้ำไรน์ขึ้นเป็นจำนวนมากแล้วจนถึงขณะนั้น และสามารถสร้างหัวสะพานทางด้านตะวันออกของแม่น้ำ
ปฏิบัติการครั้งนี้ ได้ถูกนำไปแต่งเป็นนวนิยายในชื่อ The Bridge at Remagen โดย เคน เฮกเลอร์ และได้ถูกสร้างเป็นภาพยนตร์ในชื่อเดียวกัน ในปี ค.ศ. 1969 (ชื่อภาษาไทย: สะพานเผด็จศึก )
รายพระนามพระมหากษัตริย์ราชวงศ์มูฮัมหมัดอาลี
พระเจ้าฟูอัดที่ 2 แห่งอิยิปต์
อ้างอิง
Egiptuse monarhide loend
ทัศวันธ์
ทัศวันธ์ หรือ ดัสวันธ (ਦਸਵੰਧ, Dasvandh) แปลตรงตัวว่า "เศษหนึ่งในสิบ" หมายถึงการบริจาคแก่ส่วรวม "ร้อยละสิบ" การบริจาคนี้หมายถึงทั้งการบริจาคเงินและการสละเวลามาช่วยทำเสวาให้กับคุรุทวาราหรือองค์กรอื่น ๆ ทัศวันธ์นั้นตรงตามหลักการของ Vand Chhako ซึ่งเป็นหนึ่งในสามเสาหลักของศาสนาซิกข์ของคุรุนานักเทพจิ ทัศวันธ์นั้นริเริ่มโดยคุรุอรชุน และยังคงเป็นการปฏิบัติที่ยังสืบเนื่องมาจนถึงปัจจุบัน ส่วนที่ได้รับบริจาคจากทัศวันธ์จะถูกนำเข้าไปช่วยเหลือกิจการของคุรุทวารา โดยเฉพาะ Sangat (การพบปะกันภายใต้คุรุกรันตสาหิบ) และ โรงครัวพระศาสดา (Langar)
อาคารการท่าเรือแอนต์เวิร์ป
อาคารการท่าเรือ (ดัตช์: Havenhuis, Port Authority Building) หรือ พอร์ทเฮาส์ (Port House) เป็นอาคารที่ทำการรัฐบาลในแอนต์เวิร์ป ประเทศเบลเยียม สร้างขึ้นระหว่างปี 2009 ถึง 2016 ตั้งอยู่ในท่าเรือแอนต์เวิร์ปและเป็นอาคารที่ทำการของการท่าเรือแอนต์เวิร์ป (Antwerp Port Authority) อาคารนี้เป็นผลงานออกแบบของสถาปนิกชาวอังกฤษ-อิรัก ซาฮา ฮาดิด และเปิดทำการในปี 2016 ซึ่งเป็นปีเดียวกับที่เธอเสียชีวิต โดยอาคารเป็นการต่อเติมส่วนต่อเติมเข้าไปในอาคารสถานีดับเพลิงเดิม
148 แกลเลีย
148 แกลเลีย (148 Gallia) เป็นดาวเคราะห์น้อยในแถบดาวเคราะห์น้อย
เครื่องราชอิสริยาภรณ์รอยัลวิกตอเรียนเชน
]
เครื่องราชอิสริยาภรณ์อันเป็นที่เชิดชูยิ่งสายสร้อยแห่งสมเด็จพระราชินีนาถวิกตอเรีย หรือ เครื่องราชอิสริยาภรณ์รอยัลวิกตอเรียนเชน เป็นเครื่องราชอิสริยาภรณ์สหราชอาณาจักร สถาปนาโดยพระเจ้าเอ็ดเวิร์ดที่ 7 แห่งสหราชอาณาจักร เมื่อ พ.ศ. 2445 พระมหากษัตริย์-พระราชินีเป็นประธานแห่งเครื่องราชอิสริยาภรณ์นี้และเป็นผู้พระราชทานเครื่องราชอิสริยาภรณ์นี้
วันวสันตวิษุวัต
ในวันดังกล่าว ตามความเชื่อของศาสนาพุทธ เมื่อเวลากลางวันและกลางคืนเท่ากัน พระพุทธเจ้าจะช่วยวิญญาณเร่ร่อนก้าวข้ามผ่านระหว่างโลกกับนิพพาน เพราะฉนั้น ครอบครัวในญี่ปุ่นจึงเดินทางมายังหลุมศพของบรรพบุรุษของตน ทำความสะอาดวางดอกไม้ และไหว้เพื่อเป็นการแสดงความเคารพหลุมศพ นอกจากนี้ยังถวายโบตาโมจิ ขนมที่ทำจากข้าวหวานและถั่วแดง เป็นความเชื่อที่ว่าหากทำเช่นนั้นแล้ว จะช่วยบรรพบุรุษก้าวข้ามไปสู่นิพพานได้
บลิซซาร์ดเอ็นเตอร์เทนเมนต์
บริษัท บลิซซาร์ด เอ็นเตอร์เทนเมนต์ (Blizzard Entertainment) เป็นบริษัทผู้ผลิตและจัดจำหน่ายวิดีโอเกมสัญชาติอเมริกัน ก่อตั้งขึ้นในปี พ.ศ. 2534 โดยใช้ชื่อว่า ซิลิกอน & ไซแนพซ์ เดิมเป็นบริษัทผลิตพอร์ตเกมสำหรับค่ายเกมอื่น ๆ ก่อนที่จะเริ่มการพัฒนาซอฟต์แวร์ของตนในปี พ.ศ. 2536 ก่อนที่ในปี พ.ศ. 2537 ได้เปลี่ยนชื่อเป็น บลิซซาร์ด เอ็นเตอร์เทนเมนต์ บริษัทดังกล่าวได้ผลิตเกมพีซีซึ่งขายดีและประสบความสำเร็จหลายอย่าง รวมทั้ง วอร์คราฟต์, สตาร์คราฟต์, เดียโบล และ โอเวอร์วอตช์ และเกมสวมบทบาทออนไลน์ เวิลด์ ออฟ วอร์คราฟต์
ค่ายมูลวิวัติแห่งชาติ (ค.ศ. 1934)
พรรคการเมืองนี้ก่อตั้งโดยอดีตสมาชิกของค่ายเกรตโปแลนด์ (Obóz Wielkiej Polski) ประกอบไปด้วย Jan Mosdorf, Tadeusz Gluziński และ Henryk Rossman ค่ายมูลวิวัติแห่งชาติได้รับการสนับสนุนจากนักเรียนและอดีตกลุ่มเยาวชนภูเขา ค่ายมูลวิวัติแห่งชาติเริ่มทำร้ายชาวยิว และจัดตั้งกองกำลังและองค์การต่าง ๆ ในการจัดการและทำร้ายชาวยิว นอกจากนี้ร่วมทั้งคว่ำบาตรร้านขายของชาวยิวในโปแลนด์ ร่วมทั้งการกระทบกระทั่งกันกับกลุ่มแรงงานซ้ายจัดที่เดินขบวน จนในที่สุดค่ายมูลวิวัติแห่งชาติที่ก่อตั้งได้ไม่ถึง 3 เดือนก็ถูกรัฐบาลโปแลนด์สั่งห้ามในเดือนกรกฎาคม ค.ศ. 1934 ผู้นำพรรค 7 คนถูกจับและส่งเข้าค่ายกักกัน Bereza Kartuska Detention Camp
นางงามจักรวาล 2007
นางงามจักรวาล 2007 (Miss Universe 2007) เป็นการจัดการประกวดนางงามจักรวาลครั้งที่ 56 จัดในวันที่ 29 พฤษภาคม พ.ศ. 2550 (ตามเวลาในประเทศไทย) ณ ประเทศเม็กซิโก โดย ซูเลย์กา ริเบรา เมนโดซา นางงามจักรวาล 2006 จากปวยร์โตรีโก มอบมงกุฎให้แก่ ริโยะ โมริ จากประเทศญี่ปุ่น ครองตำแหน่งนางงามจักรวาล 2007 โดยเป็นการชนะเลิศครั้งที่สองของประเทศญี่ปุ่น และเป็นครั้งที่สองที่ประเทศในทวีปเอเชียได้รับตำแหน่งนางงามจักรวาลในศตวรรษที่ 21 (หลังจากอินเดียในปี ค.ศ. 2000)
ผู้เข้าประกวด
มี 77 ผู้เข้าประกวด ดังต่อไปนี้
การทัพอัลอันฟาล
การทัพอัลอันฟาล (حملة الأنفال; شاڵاوی ئەنفال) มีอีกชื่อว่า การสังหารหมู่อันฟาล หรือ การสังหารหมู่ชาวเคิร์ด   เป็นปฏิบัติการปราบปรามการก่อกบฏแบบสังหารหมู่ที่ดำเนินการในอิรักสมัยบะอัษ ซึ่งทำให้มีชาวเคิร์ดในช่วงคริสต์ทศวรรษ 1980 เสียชีวิตระหว่าง 50,000 ถึง 182,000 คน ประกอบด้วยกองทัพอิรักที่นำโดยอะลี ฮัสซัน อัลมะญีด ตามคำสั่งของประธานาธิบดี ซัดดัม ฮุสเซน ต่อสู้กับชาวอิรักเคอร์ดิสถานในอิรักตอนเหนือในช่วงสุดท้ายของสงครามอิรัก–อิหร่าน จุดประสงค์ของการทัพนี้คือการกำจัดกลุ่มกบฏชาวเคิร์ดกับการแผลงเป็นอาหรับในเขตผู้ว่าการคีร์คูก
ชื่อของการทัพมาจากชื่อบทที่ 8 ในอัลกุรอาน (อัลอันฟาล) ซึ่งอดีตรัฐบาลบะอัษอิรักใช้เป็นชื่อรหัส (code name) กลุ่มการโจมตีอย่างเป็นระบบต่อนักรบชาวเคิร์ดในอิรักตอนเหนือช่วง ค.ศ. 1986 ถึง 1989 โดยอยู่ในช่วงสูงสุดใน ค.ศ. 1988 ประเทศที่ยอมรับให้การทัพนี้เป็นการสังหารหมู่คือประเทศสวีเดน, นอร์เวย์, เกาหลีใต้ และสหราชอาณาจักร
ชื่อ
อัลอันฟาลเป็นซูเราะฮ์หรือบทที่ 8 ในอัลกุรอานที่กล่าวถึงชัยชนะของมุสลิม 313 คนต่อพวกนอกรีตเกือบ 900 คนในยุทธการที่บะดัร ค.ศ. 624 "อัลอันฟาล" มีความหมายตรงตัวว่า สิ่งที่ริบมาได้ (จากสงคราม) และถูกใช้พรรณาถึงการทัพที่มีการทำลายล้างและการปล้นสะดมตามคำสั่งของอะลี ฮัสซัน อัลมะญีดในการทำจัช (ผู้สมรู้ร่วมคิดชาวเคิร์ดกับบะอัษ ในภาษาเคิร์ด ) นั่นคือ การลักขโมยโค แกะ แพะ เงิน อาวุธ และแม้แต่ผู้หญิงถูกกฎหมาย
อ้างอิง
36. ^Documenting the Kurdish Genocide – https://www.journalscene.com/article/20140131/SJ02/140139940/1048. 31 January 2014
วัดหินแหลม
วัดหินแหลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าขนุน อำเภอทองผาภูมิ จังหวัดกาญจนบุรี ที่ดินตั้งวัดมีเนื้อที่ 9 ไร่ 1 งาน 5 ตารางวา มีที่ธรณีสงฆ์ จำนวน 1 แปลง เนื้อที่ 50 ไร่
จากซากฐานโบราณสถานเดิม ไม่ทราบประวัติการก่อสร้างที่แน่นอน แต่สันนิษฐานว่าน่าจะสร้างขึ้นในสมัยกรุงศรีอยุธยาเมื่อครั้งเป็นเส้นทางผ่านในการเดินทัพและพักทัพระหว่างกรุงศรีอยุธยาและกรุงหงสาวดี ส่วนเจดีย์องค์ใหม่ที่ปรากฏในปัจจุบันโดยสร้างขึ้นใหม่ทับซากโบราณสถาน ลักษณะเป็นเจดีย์ทรงระฆังขนาดเล็กปิดด้วยกระเบื้องโมเสกสีน้ำตาลทั้งองค์
วัดหินแหลมตั้งวัดเมื่อ พ.ศ. 2483 ไม่ปรากฏนามผู้สร้าง ต่อมาเกิดสงครามโลกครั้งที่สองทำให้หมู่บ้านและวัดร้างลง หลังจากสงครามจบลงชาวบ้านจึงได้อพยพกลับถิ่นฐานเดิมและได้บูรณะปฏิสังขรณ์วัดขึ้นมาใหม่จนถึงปัจจุบัน ได้รับพระราชทานวิสุงคามสีมาเมื่อวันที่ 20 ตุลาคม พ.ศ. 2517 เขตวิสุงคามสีมากว้าง 40 เมตร ยาว 80 เมตร
พระเจ้าบรมวงศ์เธอ พระองค์เจ้าประไพศรีสอาด
พระเจ้าบรมวงศ์เธอ พระองค์เจ้าประไพศรีสอาด (24 พฤษภาคม พ.ศ. 2410 — 18 พฤษภาคม พ.ศ. 2453) เป็นพระราชธิดาในพระบาทสมเด็จพระจอมเกล้าเจ้าอยู่หัว กับเจ้าจอมมารดาหม่อมราชวงศ์แสง
พระประวัติ
ในสมัยรัชกาลที่ 5 พระองค์เจ้าประไพศรีสอาด ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง ทั้งยังได้ทรงร่วมนิพนธ์วชิรญาณสุภาษิต ในโอกาสจัดงานฉลองหอพระสมุดวชิรญาณที่ได้ตั้งมาเป็นปีที่ 8 และพิธีเปิดอาคารใหม่ ณ บริเวณตึกโรงทองเก่า (ปัจจุบันคือ ตึกสำนักราชเลขาธิการ) วันที่ 15 พฤษภาคม พ.ศ. 2432 ด้วย พ.ศ.2440 พระบรมวงศานุวงศ์ฝ่ายในได้ร่วมกันถวายปัจจัยเพื่อปฏิสังขรณ์วัดราชบุรณราชวรวิหาร พระองค์เจ้าประไพศรีสอาด ทรงร่วมถวายเงิน 2 ชั่ง
ฟาโรห์เชชิ
มาอาอิบเร เชชิ เป็นผู้ปกครองบริเวณของอียิปต์ในช่วงสมัยระหว่างกลางที่สองแห่งอียิปต์ ราชวงศ์ ลำดับเหตุการณ์ ระยะเวลาและขอบเขตพื้นที่ของการครองราชย์ของพระองค์ยังคงคลุมเครืออยู่ และอาจจะมีการถกเถียงโต้แย้งในประเด็นดังกล่าวกันอย่างต่อเนื่อง ความยากในการระบุตัวตนได้สะท้อนจากปัญหาในการระบุเหตุการณ์ตั้งแต่การล่มสลายของราชอาณาจักรกลางไปจนถึงการมาถึงของชาวฮิกซอสในอียิปต์ อย่างไรก็ตาม ในแง่ของจำนวนของโบราณวัตถุที่ค้นพบ ฟาโรห์เชชิถือว่าทรงเป็นฟาโรห์ที่ปรากฏหลักฐานยืนยันที่ดีที่สุดในช่วงเวลาที่อยู่ระหว่างช่วงสิ้นสุดของสมัยราชอาณาจักรกลางและสมัยระหว่างกลางที่สอง ระหว่างประมาณ 1800 ปีก่อนคริสตกาล จนถึง 1550 ปีก่อนคริสตกาล ตราประทับสครารับจำนวนหลายร้อยตัวที่ปรากฏพระนามของพระองค์ถูกค้นพบทั่วเมืองคานาอัน อียิปต์ นิวเบีย และไกลออกไปถึงเมืองคาร์เธจ ซึ่งบางตัวยังคงใช้งานอยู่หลังจากพระองค์เสด็จสวรรคตไปแล้ว 1,500 ปี
มีการตั้งข้อสมมติฐานที่แข่งขันกันสามข้อสำหรับราชวงศ์ที่ฟาโรห์เชชิจะทรงอยู่ ข้อสมมติฐานแรกที่ได้รับการสนับสนุนจากนักไอยคุปต์วิทยา เช่น นิโคลัส กรีมัล, วิลเลียม ซี. ฮายส์ และ โดนอลด์ บี. เรดฟอร์ด เชื่อว่า พระองค์ควรถูกระบุตัวตนว่าเป็นพระองค์เดียวกันกับ ซาลิทิส ผู้ทรงสถาปนาราชวงศ์ที่สิบห้า ตามแหล่งข้อมูลทางประวัติศาสตร์และกษัตริย์แห่งฮิกซอสระหว่างที่เข้ารุกรานดินแดนอียิปต์นั้น ซาทิลิสทรงถูกระบุว่าพระองค์ทรงครองราชย์เป็นระยะเวลา 19 ปีและจะทรงมีพระชนม์ชีพอยู่ในช่วงระหว่างประมาณ 1720 ปีก่อนคริสตกาล และ 1650 ปีก่อนคริสตกาล ต่อมาข้อสมมติฐานที่สองสนับสนุนโดยนักไอยคุปต์วิทยา วิลเลียม แอรส์ วอร์ด และนักโบราณคดี แดฟนา เบ็น-ทอร์ ได้เสนอว่า ฟาโรห์เชชิทรงเป็นฟาโรห์ชาวฮิกซอสและทรงอยู่ในช่วงครึ่งหลังของราชวงศ์ที่สิบห้า ซึ่งทรงครองราชย์ระหว่างรัชสมัยของฟาโรห์คยานและฟาโรห์อาโพฟิส และอีกข้อเสนอหนึ่งโดย มันเฟรด เบียตัค ซึ่งได้เสนอว่า เชชิ เป็นข้าราชบริพารของผู้ปกครองชาวฮิกซอส ซึ่งปกครองบางส่วนของอียิปต์หรือคานาอัน ซึ่งการมีอยู่ของข้าราชบริพารดังกล่าวเป็นยังที่ถกเถียงกัน และข้อสมมติฐานสุดท้ายกล่าวว่า เชชิ อาจจะืรงเป็นผู้ปกครองในช่วงต้นของราชวงศ์ที่สิบสี่แห่งอียิปต์ ซึ่งเป็นเชื้อสายของกษัตริย์ที่มีเชื้อสายคานาอันที่ปกครองบริเวณดินดอนสามเหลี่ยมปากแม่น้ำไนล์ฝั่งตะวันออกก่อนที่ชาวฮิกซอสจะบุกรุกเข้ามาถึง โดยผู้เสนอข้อสันนิษฐานดังกล่าว เช่น คิม ไรฮอล์ท และดาร์เรล เบเกอร์ ได้กำหนดให้ฟาโรห์เชชิทรงครองราชย์เป็นระยะเวลา 40 ปี โดยทรงขึ้นครองราชย์ในช่วงประมาณ 1745 ปีก่อนคริสตกาล
ไรฮอล์ทได้เสนอความเห็นว่า ฟาโรห์เชชิทรงเป็นพันธมิตรระหว่างราชอาณาจักรของพระองค์กับราชอาณาจักรคุชในนิวเบียผ่านการอภิเษกสมรสระหว่างราชวงศ์กับเจ้าหญิงชาวนิวเบียพระนามว่า ตาติ และไรฮอล์ทยังวางตัวต่อต่อไปว่าพระราชโอรสของฟาโรห์เชชิกับพระนางตาติคือ เนเฮซิ ซึ่งพระนามดังกล่าวแปลว่า "ชาวนิวเบีย" ซึ่งเชื่อว่าทรงสืบทอดพระราชบัลลังก์จากฟาโรห์เชชิสู่พระราชบัลลังก์ในฐานะฟาโรห์เนเฮซิ อาอาเซเร
บริกซ์
บริกซ์ (Brix) หรือสัญลักษณ์ °Bx เป็นหน่วยวัดค่าความหวานชนิดหนึ่งใช้ในอุตสาหกรรมผลิตน้ำผลไม้ น้ำอัดลม น้ำผึ้ง และไวน์โดยใช้เครื่องมือวัดค่าความที่เรียกว่า รีเฟรกโตมีเตอร์ ทั้งนี้ ระดับความเข้มข้น 1 บริกซ์ เท่ากับน้ำตาลซูโครส 1 กรัม ในสารละลาย 100 กรัม
กอล์ฟ-ไมค์
กอล์ฟ-ไมค์ (Golf-Mike) เป็นคู่ศิลปินนักร้องเพลงไทยสากล
สมาชิก
กอล์ฟ และ ไมค์ เป็นพี่น้องกัน กอล์ฟ เป็นบุตรชายคนที่ 3 และ ไมค์ เป็นบุตรชายคนที่ 4 ในจำนวน 5 คน ทั้งคู่มีพี่ชาย 2 คน ซึ่งเคยเป็นศิลปินนักร้องเช่นกันในนามแซนด์-แบงค์ (พิศุทธิ์ และพิเศษ นิธิไพศาลกุล) และมีน้องสาวคนสุดท้องอีกคนชื่อหญิง ชื่อจริงพลอยชมพู นิธิไพศาลกุล ของมารดา ปราศรัย นิธิไพศาลกุล
2545–2548: ก่อนออกผลงาน
กอล์ฟ และ ไมค์ ผ่านการคัดเลือกในโครงการ จี-จูเนียร์ (G-Junior) รุ่นที่ 1 ซึ่งเป็นโครงการฝึกหัดศิลปินหน้าใหม่ของบริษัท จีเอ็มเอ็ม แกรมมี่ ในปี 2545 ทั้งคู่ได้ถูกฝึกการเต้น การร้อง ขึ้นคอนเสิร์ตเปิดงานให้กับคอนเสิร์ตต่างๆในนามศิลปินฝึกหัดของแกรมมี่ กอล์ฟ และ ไมค์ รวมถึงศิลปินฝึกหัดจี-จูเนียร์คนอื่นๆได้ร่วมแสดงในงาน J-Asean Pops Concert 2003 (10 ต.ค.46) ซึ่งร่วมด้วยศิลปินจากค่ายจอห์นนี่ส์, ฮิเดอากิ ทาคิซาว่า, จิมมี่, คัต-ตุน, ยา-ยา-ย่า, เอบีซี, & ไฟว์. จี-จูเนียร์ยังได้ขึ้นแสดงคอนเสิร์ตพัทยามิวสิกเฟสติวัล 2003 และ 2004 (ซึ่งมีศิลปินค่ายจอห์นนี่ส์ร่วมด้วยเช่นกัน) จากคอนเสิร์ตเหล่านี้ ทีมงานของจอห์นนี่ส์ได้เห็น กอล์ฟ, ไมค์ และจี-จูเนียร์อื่นๆ จึงได้เชิญให้ร่วมคอนเสิร์ต Thai-J Pop Concert 2004 (ทักกี้ & ซึบาสะ, คัต-ตุน & เอบีซี) ด้วย
ในปี 2547 กอล์ฟ-ไมค์ ขึ้นแสดงในคอนเสิร์ตใหญ่ของไทยเป็นครั้งแรกโดยเป็นศิลปินเปิดให้คอนเสิร์ต ฟ.แฟน Fun Fair ของ ธงไชย แมคอินไตย์ เด็กผู้ชายสองคนเต้น B-Boy กลางอิมแพ็ค อารีนาเป็นสิ่งจุดประกายความประทับใจ ทำให้กอล์ฟ-ไมค์เริ่มมีแฟนคลับเป็นของตัวเองตั้งแต่ยังไม่ออกผลงาน ภายในสิ้นปี 2547 กอล์ฟ-ไมค์ได้ถูกเชิญให้ไปร่วมคอนเสิร์ตของวง NEWS ซึ่งเป็นศิลปินดังของค่ายจอห์นนีส์ ณ Tokyo International Forum ในฐานะแขกรับเชิญพิเศษ และต้นปี 2548 กอล์ฟ-ไมค์ยังได้รับเชิญอีกครั้งในคอนเสิร์ต Ya-Ya-Yah. กอล์ฟ-ไมค์ ได้ร้องเพลง Epilogue ซึ่งเป็นเพลงดังของ ทักกี้ & ซึบาสะ ที่คอนเสิร์ตเหล่านี้ และทั้งคู่ได้ถูกเรียกโดยสื่อมวลชนญี่ปุ่นว่า ไทยจูเนียร์
2548: อัลบั้มเปิดตัว
นับเป็นระยะเวลาประมาณ 4 ปี ก่อนที่ทั้งคู่จะมีอัลบั้มดูโอเป็นครั้งแรกในชีวิต อัลบั้ม Golf-Mike เปิดตัวในเดือนตุลาคม 2548 แทร็คแรก “Bounce” เผยโฉมสองหนุ่มด้วยการนำเอากีฬาบาสเกตบอล ที่ทั้งคู่ชื่นชอบมาเป็นส่วนประกอบของมิวสิกวิดีโอ ซิงเกิลอื่นๆที่ส่งโปรโมทตามมาล้วนแล้วแต่กลายเป็นเพลงฮิต "เรื่องเล็กของเธอ" "ตลกดี" "อย่าเล่นแบบนี้" และ "Epilogue" โดย จอห์นนี่ คิตะกาว่า ได้มอบเพลง "Epilogue" เป็นของขวัญในอัลบั้มแรกของกอล์ฟไมค์ด้วย
ราชวงศ์เหลียงยุคหลัง
ราชวงศ์โฮ่วเหลียง (เหลียงยุคหลัง) (Later Liang Dynasty) (ค.ศ. 907 - 923) ถูกสถาปนาโดยจูเวินหรือจูเหวียนจง (ค.ศ.852-912) ผู้โค่นล้มราชวงศ์ถัง
เดิมเหลียงไท่จู่ (จูเหวียนจง)เป็นหนึ่งในขุนพลของกองทัพกบฏหวงเฉา ต่อมาได้สวามิภักดิ์กับราชวงศ์ และร่วมมือกับหลี่เค่อยัง หัวหน้าเผ่าซาถัวปราบปรามกบฏจนหมดสิ้น และได้รับพระราชทานชื่อใหม่ว่า เหวียนจง แปลว่าผู้ซื่อสัตย์จงรักภักดี
กอล์ฟ-ไมค์
2549: การรวมกันเฉพาะกิจในญี่ปุ่นและไทย
ในเดือน ก.ค. 2549 กอล์ฟและไมค์ได้รับรางวัล ศิลปินหน้าใหม่ยอดนิยม จากการประกาศรางวัล Channel [V] Thailand Music Video Awards 2006 ปลายเดือนนั้นทั้งคู่ได้ปรากฏตัวที่ประเทศญี่ปุ่น ก่อตั้งวงนานาชาติวงแรกของค่าย Johnny's Entertainment วงเฉพาะกิจนี้ใช้ชื่อว่า Kitty GYM ร่วมกับกับศิลปินดังของญี่ปุ่น ยามาชิตะ โทโมฮิสะ หรือ ยามะพี สมาชิกวง NEWS GYM มาจากตัวย่อชื่อของ "Golf" "Yamashita" และ "Mike" ส่วน Kitty มาจากจอห์นนี่ส์จูเนียร์ 4 คน ได้แก่ Kitayama (Kis-my-ft2), Inoo (J.J. Express, หรือภายหลังเป็นวง Hey! Say! JUMP), Totsuka (A.B.C.) และ Yaotome (Ya-Ya-Yah หรือภายหลังเป็นวง Hey! Say! JUMP) GYM ได้ออกซิงเกิล "Fever to Future" (ฟีเวอร์ โตะ ฟิวเจอร์) เพื่อเป็นเพลงเชียร์ประจำการแข่งขันวอลเล่ย์บอลหญิงเวิร์ลด์กรังปรีซ์ ซิงเกิลนี้ขึ้นอันดับ 1 บนโอริกอนชาร์ต ซึ่งทำให้ กอล์ฟ & ไมค์ เป็นศิลปินเอเชียน (นอกเหนือจากญี่ปุ่น) คู่แรกที่มีเพลงขึ้นอันดับหนึ่งโอริกอน ในครั้งนี้ กอล์ฟไมค์ ยังได้ร่วมแสดงในคอนเสิร์ต จอห์นนี่ส์จูเนี่ยร์โนะไดโบเคน จำนวน 25 รอบ
ราชวงศ์เหลียงยุคหลัง
ต่อมาเขาเริ่มมีอิทธิพลในราชสำนักและในที่สุดเขาก็ปลดจักรพรรดิถังอัยตี้ จักรพรรดิองค์สุดท้ายลงจากราชบัลลังก์ ทำให้ราชวงศ์ถังสิ้นสุดลง และเขาก็ได้สถาปนาตนเอง ขึ้นเป็นจักรพรรดิองค์แรกแห่งราชวงศ์โฮ่วเหลียง พระนามว่าจักรพรรดิเหลียงไท่จู่
กอล์ฟ-ไมค์
2549: การรวมกันเฉพาะกิจในญี่ปุ่นและไทย
22 สิงหาคม 2549 สองหนุ่ม กอล์ฟ-ไมค์ ยังออกโปรเจกต์อัลบั้มพิเศษกับอีก 8 หนุ่ม จี-จูเนียร์ ได้แก่ ชิน กาย แฮปปี้ มะเดี่ยว เจ ณัฐ เคน และไอซ์ โดยตั้งเป็นวง “จี-เจอาร์” ออกอัลบั้ม “10 Club” มีซิงเกิลแรก “Show Time”
ราชวงศ์เหลียงยุคหลัง
ราชวงศ์นี้เป็นราชวงศ์แรกในยุคที่เรียกว่า ยุคห้าราชวงศ์และสิบอาณาจักร แต่ราชวงศ์นี้มีจักรพรรดิปกครองเพียง 2 พระองค์
กอล์ฟ-ไมค์
2549: การรวมกันเฉพาะกิจในญี่ปุ่นและไทย
ในวันที่ 7 ตุลาคม 2549 จี-เจอาร์ ได้จัดคอนเสิร์ต “The Show Must Go On by Golf-Mike & Friends” ซึ่งเป็นคอนเสิร์ตใหญ่ครั้งที่ 2 ของสองหนุ่มและเพื่อนๆที่ อิมแพคอารีน่า เมืองทองธานี คอนเสิร์ตนี้ที่จริงถูกวางแผนไว้เป็น Thai-J Pop Concert with Arashi & Golf-Mike แต่วงอาราชิจำต้องยกเลิกคอนเสิร์ตเนื่องจากความไม่สงบทางการเมืองในประเทศไทยในเวลานั้น ภายในปลายเดือนเดียวกัน จี-เจอาร์ ได้รับรางวัล Popular Vote New Band จาก Virgin Hitz Awards 2006
หลังจากเสร็จสิ้นจากอัลบั้ม 10 Club กอล์ฟ-ไมค์ เข้าสตูดิโออัดเสียงอีกครั้งเพื่อทำอัลบั้ม 2 ปลายปี 2549 กอล์ฟ-ไมค์ ออกอัลบั้ม 2 ในวันที่ 11 ธันวาคม 2549 และออกอัลบั้มพิเศษ อัลบั้ม “365 Days With Golf-Mike” วางแผงพร้อมด้วยวีซีดีรวมภาพประทับใจของสองหนุ่ม ซิงเกิลเพลง “ขอบคุณ...ยังน้อยไป” ในวันที่ 22 ธันวาคม 2549
2551: Get Ready และละครทีวีเรื่องแรก
ในปี กอล์ฟ-ไมค์ ออกผลงานสตูดิโออัลบั้มชุดที่ 3 ชุด Get Ready โดยมีเพลงเปิดตัวคือ "Let's Get Down" ที่ร่วมงานกับ ขัน - ขันเงิน เนื้อนวล จากวง ไทยเทเนี่ยม อัลบั้มวางขาย 12 ธันวาคม พ.ศ. 2551 ก่อนจะปล่อยเพลงช้าในละครเรื่อง "อุบัติรักข้ามขอบฟ้า" ที่ฮิตติดชาร์ทอย่าง ยิ่งรักยิ่งเจ็บ,ไม่ดีพอ ไม่พอดี,จะไปส่งถึงมือ ตามมาด้วยการแสดงสดเต็มรูปแบบ ครั้งที่ 4 ของ ศิลปิน ดูโอ้กอล์ฟไมค์ ใช้ชื่อในคอนเสริ์ตใหญ่ว่า "Golf Mike Get Ready Concert by Puriku "
2552: ทัวร์คอนเสิร์ตทั่วประเทศครั้งแรก และการโปรโมทในต่างประเทศ
ปี 2552 กอล์ฟและไมค์ได้มีทัวร์คอนเสิร์ตทั่วประเทศเป็นครั้งแรกของทั้งคู่ ชื่อว่า The Closer GOLFMIKE By Puriku International tour concert โดยกอล์ฟและไมค์จะทัวร์คอนเสิร์ตทั่วประเทศ 9 จังหวัด ได้แก่ ขอนแก่น อุบล โคราช เชียงใหม่ พิษณุโลก ชลบุรี สงขลา ภูเก็ต และ กรุงเทพฯ ซึ่งเริ่มทัวร์คอนเสิร์ตครั้งนี้ตั้งแต่วันที่ 6 ตุลาคม 2552 ไปจนถึงวันที่ 14 พฤศจิกายน 2552 ซึ่งคอนเสิร์ตครั้งนี้มีแขกรับเชิญมากมาย ตั้งแต่ พิ้งค์กี้-สาวิกา, จุ๋ย จุ๋ย, น้ำชา, ไมตี้ เม้าท์ กอล์ฟและไมค์ได้แต่งเพลงใหม่ซึ่งเป็นธีมคอนเสิร์ตครั้งนี้ เป็นเพลงที่ชื่อว่า let's stay togeter ซึ่งมีเนื้อหาถึงการก้าวไปด้วยกันของกอลฟไมค์และแฟนคลับของพวกเขา
2553: ประกาศออกอัลบั้มเดี่ยว
ปี 2553 กอล์ฟไมค์ได้ประกาศแยกตัวออกทำโปรเจกต์พิเศษ เป็นอัลบั้มเดี่ยวของทั้งคู่ โดยได้บอกว่าไม่ใช่เป็นการแยกวงถาวร แต่เป็นเพียงการแยกทำอัลบั้มเดี่ยวเป็นโปรเจกต์พิเศษเท่านั้น
วีลียัง ป๊อปป์
วิลเลี่ยม พ็อพพ์ (Willian Popp, เกิด ) เป็นนักฟุตบอลอาชีพชาวบราซิล ปัจจุบันเล่นในตำแหน่งกองหน้าให้กับเมืองทอง ยูไนเต็ด
เมทริกซ์ฮังเคิล
เมทริกซ์ฮังเคิล (Hankel matrix) คือเมทริกซ์จัตุรัสที่มีสมาชิกในแนวเส้นทแยงมุมรองเป็นค่าเดียวกัน และแนวขนานเส้นทแยงมุมรองเป็นค่าเดียวกันในแต่ละแนว ตัวอย่างเช่น
เมทริกซ์จัตุรัส A ใดๆ จะเป็นเมทริกซ์ฮังเคิลก็ต่อเมื่อ
เมทริกซ์ฮังเคิล เป็นชื่อที่ตั้งไว้เพื่อเป็นเกียรติให้กับ แฮร์มันน์ ฮังเคิล (Hermann Hankel) นักคณิตศาสตร์ชาวเยอรมัน
สีกากี
สีกากี (Khaki) เป็นสีน้ำตาลปนเหลือง หรือสีสนิมเหล็ก ใกล้เคียงกับสีแทนหรือสีเบจ คำว่ากากีเป็นคำยืมจากฮินดีอูรดู ख़ाकी และภาษาอูรดู خاکی (ทั้งสองภาษามีความหมายว่า สีของดิน) ซึ่งได้รับมาจากภาษาเปอร์เซีย ی (khâk, มีความหมายว่า "ดิน")  ซึ่งอังกฤษได้รับมาจากบริติชอินเดีย จากทหารในกองทัพบริติชอินเดีย ใช้เป็นสีเครื่องแบบรวมถึงชุดอำพรางของกองทัพในหลายประเทศทั่วโลก ใช้เป็นชื่อของสีในอังกฤษตั้งแต่ปี ค.ศ. 1848
อิวาชิ
อิวาชิ (イワシ; อาจเขียนคันจิเป็น 鰯, 鰛 หรือ 鰮) เป็นคำทั่วไปสำหรับเรียกปลาขนาดเล็กบางชนิดในอันดับปลาหลังเขียว
โดยทั่วไปแล้วจะหมายถึงมาอิวาชิ (マイワシ; Sardinops melanostictus) หรืออูรูเมอิวาชิ (ウルメイワシ; Etrumeus micropus) ซึ่งอยู่ในวงศ์ปลาหลังเขียว หรือหมายถึงคาตากูจิอิวาชิ (カタクチイワシ; Engraulis japonicus) ซึ่งอยู่ในวงศ์ปลาแมว
เอเชียน ไฟย์โตซูติคอลส์
บริษัท เอเชียน ไฟย์โตซูติคอลส์ จำกัด (มหาชน) (ASIAN PHYTOCEUTICALS PUBLIC COMPANY LIMITED ชื่อย่อ:APCO) บริษัทก่อตั้งขึ้นเมื่อวันที่ 2 มิถุนายน 2531 เพื่อดำเนินธุรกิจการผลิตผลิตภัณฑ์เครื่องสำอางเสริมความงามจากสมุนไพรธรรมชาติ ซึ่งต่อมาได้ขยายสู่การผลิตผลิตภัณฑ์เสริมอาหารและธุรกิจการจัดจำหน่าย โดยผลิตภัณฑ์ทั้งหมดผู้ก่อตั้งตลอดจนคณะทำงานวิจัยเป็นผู้ทำการวิจัยและพัฒนาขึ้นด้วยตนเองโดยมีหลักฐานการวิจัยทางวิทยาศาสตร์รับรองประสิทธิภาพ ในวันที่ 12 มีนาคม 2548 บริษัทแปลงสภาพจากบริษัทจำกัดเป็นบริษัทมหาชนจำกัด ใช้ชื่อว่า "บริษัท เอเชียน ไฟย์โตซูติคอลส์ จำกัด (มหาชน)" และในวันที่ 4 พฤศจิกายน 2554 บริษัทได้นำหุ้นสามัญของบริษัทเข้าจดทะเบียนในตลาดหลักทรัพย์ เอ็ม เอ ไอ
พระเจ้าบรมวงศ์เธอ พระองค์เจ้าเสาวภาคย์พรรณ
พระเจ้าบรมวงศ์เธอ พระองค์เจ้าเสาวภาคย์พรรณ (11 พฤษภาคม พ.ศ. 2408 - 20 กรกฎาคม พ.ศ. 2446) ประสูติวันพฤหัสบดีที่ 11 พฤษภาคม พ.ศ. 2408 เป็นพระราชธิดาในพระบาทสมเด็จพระจอมเกล้าเจ้าอยู่หัว กับ เจ้าจอมมารดาหว้า ในรัชกาลที่ 4 สิ้นพระชนม์วันศุกร์ที่ วันจันทร์ที่ 20 กรกฎาคม พ.ศ. 2446 พระชันษา 37 ปี
อาโนะ เร็นชิ
1301 1359
สูญสิ้นความเป็นคน
สูญสิ้นความเป็นคน เป็นนวนิยายญี่ปุ่นในปี ค.ศ. 1948 เขียนโดยโอซามุ ดาไซ ถือเป็นผลงานชิ้นเอกของดาไซและและติดอันดับนวนิยายขายดีเป็นอันดับสองในประเทศญี่ปุ่น รองจากโคะโคะโระ ผลงานนวนิยายของนัตสึเมะ โซเซกิ นวนิยายเล่าเรื่องในมุมมองบุคคลที่หนึ่ง มีองค์ประกอบหลายอย่างที่แสดงลักษณะว่าเป็นผลงานแนวอัตชีวประวัติ แต่ในความจริงถูกจัดอยู่ในประเภทกึ่งอัตชีวประวัติเพราะตัวละครในหนังสือในเป็นตัวละครสมมติทั้งหมด นวนิยายนำเสนอแก่นเรื่องที่เกิดขึ้นซ้ำ ๆ ในชีวิตของผู้เขียน ได้แก่การฆ่าตัวตาย อัญภาวะทางสังคม และภาวะซึมเศร้า ดาไซก็มีชีวิตในลักษณะเดียวกับตัวละครเอกในเรื่อง คือตลอดชีวิตพยายามจะฆ่าตัวตายพร้อมกับคนรักทั้งหมด 5 ครั้ง จนกระทั่งฆ่าตัวตายได้สำเร็จพร้อมกับคนรักในเวลานั้นคือผู้หญิงชื่อโทมิเอะ ยามาซากิ หลายคนเชื่อว่าหนังสือเรื่องนี้ดาไซเขียนขึ้นเพื่อให้เป็นพินัยกรรม เพราะดาไซฆ่าตัวตายในเวลาไม่นานหลังจากบทสุดท้ายของหนังสือถูกตีพิมพ์
องค์การบริหารส่วนตำบลโนนค้อ
องค์การบริหารส่วนตำบลโนนค้อ อาจหมายถึง
สูญสิ้นความเป็นคน
หนังสือเป็นสาธารณสมบัติตั้งแต่วันที่ 1 มกราคม พ.ศ. 2562
สูญสิ้นความเป็นคนได้รับการแปลเป็นภาษาไทยโดยพรพิรุณ กิจสมเจตน์ ตีพิมพ์โดยสำนักพิมพ์เจลิท ตีพิมพ์ครั้งแรกเมื่อเดือนกรกฎาคม พ.ศ. 2559
จักรพรรดินินโตกุ
จักรพรรดินินโตกุ (仁徳天皇 (Nintoku-tennō)) จักรพรรดิในตำนานองค์ที่ 16 ของญี่ปุ่น ตามระเบียบประเพณีของการสืบราชบัลลังก์
การดำรงอยู่ของพระองค์เป็นที่ยอมรับโดยทั่วไป แต่ไม่มีวันที่แน่นอนที่จะกำหนดพระชนมชีพหรือรัชสมัยของจักรพรรดิองค์นี้ แต่ถือว่าพระองค์ครองราชย์จาก ค.ศ. 313 ถึง ค.ศ. 399
อ้างอิง
257 399
วรยศ ศุขสายชล
วรยศ ศุขสายชล หรือชื่อที่เป็นที่รู้จักในวงการดนตรีไทยว่า "ครูวรยศ" เป็นนักดนตรี นักประพันธ์เพลง ศิลปินชาวไทยผู้มีความสามารถในการบรรเลงเครื่องดนตรีประเภทเครื่องสายไทย ในแนวทางการแสดงที่มีเอกลักษณ์เฉพาะตัวที่ใช้สำหรับการบรรเลงร่วมกับวงดนตรีไทยทั้งแนวอนุรักษ์และร่วมสมัย วรยศมีผลงานการประพันธ์เพลงดนตรีไทยสำหรับการแสดงเดี่ยวและการบรรเลงรวมวงดนตรีไทย และมีผลงานการค้นคว้าพัฒนาระบบทฤษฎีเสียงดนตรีไทย วรยศเคยร่วมแสดงผลงานดนตรีไทยระดับชาติ และนานาชาติ มีผลงานการบันทึกเสียงเพลงไทยแนวอนุรักษ์และร่วมสมัยอย่างต่อเนื่องมาจนถึงปัจจุบัน
ผลงานทางวิชาชีพ
วรยศ ศุขสายชล เริ่มเข้ารับราชการที่กองดุริยางค์ทหารเรือ เมื่อ พ.ศ. 2506 ในตำแหน่งกำลังพลนักดนตรี (ซอด้วง) และเริ่มเป็นที่รู้จักในวงการเครื่องสายไทยอย่างเต็มตัวเมื่ออายุ 21 ปี โดยได้เข้าร่วมการประกวดเดี่ยวซอด้วงและขลุ่ยเพียงออ ทางสถานีโทรทัศน์ช่อง 4 บางขุนพรหม เมื่อ พ.ศ. 2509 ได้รับรางวัลชนะเลิศซอด้วง และรางวัลรองชนะเลิศขลุ่ยเพียงออ จนถึง พ.ศ. 2517 ได้ลาออกจากราชการมาบรรจุเป็นพนักงานประจำวงดนตรีไทยโรงงานสุราบางยี่ขัน จนถึง พ.ศ. 2528 ได้ผันตัวมาเป็นนักดนตรีอิสระ ขณะเดียวกันได้รับเชิญเป็นอาจารย์พิเศษสอนเครื่องสายไทยในสถาบันการศึกษาหลายแห่ง ได้แก่ "วิทยาลัยครูบ้านสมเด็จเจ้าพระยา" "วิทยาลัยครูสวนสุนันทา" "มหาวิทยาลัยราชภัฏพระนคร" "คณะศิลปกรรมศาสตร์ จุฬาลงกรณ์มหาวิทยาลัย" "วิทยาลัยดุริยางคศิลป์ มหาวิทยาลัยมหิดล" "คณะศิลปกรรมศาสตร์ มหาวิทยาลัยศรีนครินทรวิโรฒ" "ชุมนุมดนตรีไทย มหาวิทยาลัยธรรมศาสตร์" "ชมรมดนตรีไทย สถาบันเทคโนโลยีพระจอมเกล้าพระนครเหนือ" "ชมรมดนตรีไทย มหาวิทยาลัยกรุงเทพ"
เมื่อ พ.ศ. 2530 ได้รวบรวมสมาชิก ได้แก่ "ปี๊บ คงลายทอง" "สุธารณ์ บัวทั่ง" "ธีระ ภู่มณี" "พจนีย์ รุ่งเรือง" "อารีย์ (ธัญทิพย์) คงลายทอง" และ "วิทยา หนูจ้อย" ก่อตั้งคณะ "วัยหวาน" เข้าร่วมการประกวดวงเครื่องสายไทย ระดับประชาชน ในรายการประกวดเฉลิมพระเกียรติพระบาทเด็จพระเจ้าอยู่หัว เนื่องในวโรกาสมหามงคลเฉลิมพระชนมพรรษา 5 รอบ จัดโดย กรมประชาสัมพันธ์ ร่วมกับธนาคารกรุงไทย จำกัด ได้รับรางวัลชนะเลิศ
วรยศ ศุขสายชล เคยได้รับเชิญจากหน่วยงานทั้งภาครัฐและภาคเอกชนร่วมงานการแสดงดนตรีระดับชาติที่สำคัญ เช่น
ในด้านการอนุรักษ์เพลงไทย มีผลงานการบันทึกเสียงร่วมกับคณะดนตรีที่มีชื่อเสียงหลายคณะ เช่น "ดุริยประณีต" "ดุริยพันธุ์" "บัวทั่ง" "เสริมมิตรบรรเลง" ฯลฯ รวมถึงมีผลงานการบันทึกเสียงออกอากาศทางสถานีวิทยุหลายแห่ง เช่น สถานีวิทยุศึกษา สถานีวิทยุกระจายเสียงแห่งประเทศไทย สถานีวิทยุกระจายเสียง 1 ปณ ฯลฯ ปรากฏผลงานการบันทึกเสียงในฐานข้อมูลห้องสมุดระดับชาติ เช่น "ห้องสมุดดนตรีทูลกระหม่อมสิรินธร หอสมุดแห่งชาติ" "หอสมุดดนตรีไทย จุฬาลงกรณ์มหาวิทยาลัย" "ห้องสมุดดนตรีไทยสมเด็จพระเทพรัตน์ มหาวิทยาลัยมหิดล" "ศูนย์สังคีตศิลป์ ธนาคารกรุงเทพ" ฯลฯ ในด้านดนตรีไทยร่วมสมัย ได้ร่วมงานบันทึกเสียงกับคณะ "ฟองน้ำ" ของ บรูซ แกสตัส และ บุญยงค์ เกตุคง และร่วมงานกับคณะ "กังสดาล" ของ เทวัญ ทรัพย์แสนยากร
นอกจากนี้ยังได้รับเชิญจากหน่วยงานทั้งภาครัฐและเอกชนเป็นกรรมการตัดสินการประกวดดนตรีไทย เช่น "การประกวดดนตรีไทยเพื่อความมั่นคงของชาติ ครั้งที่ 3" ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี การประกวดรายการ "ประชันลีลาบรรเลง เพลงคีตศิลป์" ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ฯลฯ และได้รับเชิญเป็นวิทยากรพิเศษแก่หน่วยงานภาครัฐ เช่น "กระทรวงศึกษาธิการ" "สำนักการสังคีต กรมศิลปากร" "มหาวิทยาลัยราชภัฏภูเก็ต" "มหาวิทยาลัยราชภัฏพระนคร" "มหาวิทยาลัยราชภัฏบ้านสมเด็จเจ้าพระยา" "มหาวิทยาลัยบูรพา" "วิทยาลัยดุริยางคศิลป์ มหาวิทยาลัยมหิดล" "คณะครุศาสตร์ จุฬาลงกรณ์มหาวิทยาลัย" "คณะศิลปนาฏดุริยางค์ สถาบันบัณฑิตพัฒนศิลป์" ฯลฯ
ผลงานค้นคว้าและงานทางวิชาการ
วรยศ ศุขสายชล มีงานค้นคว้าที่สำคัญคือ ทฤษฎีเสียง โดยอธิบายระบบเสียงในดนตรีไทยผ่านการวิเคราะห์จากเสียงขับร้อง ซึ่งแบ่งระดับเสียงใน 1 ช่วงเสียงออกเป็น 17 เสียงย่อย (Microtone) ได้ตั้งชื่อทฤษฎีว่า "วรยศ" ตามชื่อผู้ค้นคว้า หรือเรียกกันทั่วไปว่าทฤษฎี "17 เสียง" แล้วเรียบเรียงเป็นหนังสือชื่อว่า "ทฤษฎีเสียงดนตรีไทย" ตีพิมพ์เผยแพร่เมื่อ พ.ศ. 2541 และยังได้ทำการค้นคว้าพัฒนาต่อยอดขิมและซอ เพื่อเพิ่มศักยภาพทางด้านคุณภาพเสียงและวิธีการบรรเลง โดยเฉพาะขิมได้ปรับเปลี่ยนการใช้วัสดุและปรับขยายสัดส่วนเครื่องดนตรี เพื่อให้ได้ช่วงพิสัยเสียง (Pitch) ที่กว้างมากยิ่งขึ้น และคิดกลวิธีที่สามารถประยุกต์ใช้ได้ทั้งการบรรเลงดนตรีไทยแนวอนุรักษ์และแนวร่วมสมัย ขิมที่พัฒนาใหม่นี้มีชื่อเรียกเฉพาะว่า "ขิมตักกศิลา" หรือเรียกอีกชื่อว่า "ขิมใหญ่"
นอกจากนี้ยังมีผลงานการเรียบเรียงบทความลงเผยแพร่ในวารสารถนนดนตรี ได้แก่เรื่อง "อยากจำเพลงเก่ง ๆ ได้จังเลย" เผยแพร่ในเล่มปีที่ 1 ฉบับที่ 4 และ "คดีโน้ตเพลง" เผยแพร่ในเล่มปีที่ 1 ฉบับที่ 12
การประพันธ์และเรียบเรียงเพลง
วรยศ ศุขสายชล มีผลงานการประพันธ์เพลงจำนวน 6 เพลง ได้แก่ "ตะเลงรัญจวน เถา" "พม่าแปลง เถา" "โหมโรงชมสมุทร (เที่ยวกลับ)" "เทพประนมกร (ทางเปลี่ยน)" "แขกมอญบางช้าง (ทางเปลี่ยน 2 ชั้น-ชั้นเดียว)" และ "ท่อนนำตับจูล่ง" มีผลงานการเรียบเรียงเพลงจำนวน 9 เพลง ได้แก่ "วิลันดาโอด (ประสานเสียง)" "สิงโตคำรณ" "อาลีบาบา" "พม่าคะเมีย" "แขกเชิญเจ้า" "คางคกปากสระ" "ระบำแขก" "ซำเซ" และ "อาหรับราตรี" มีผลงานการปรับทางเพลงสำหรับวงเครื่องสายหลายเพลง เช่น "โหมโรงเชิดนอก" "ทยอยใน" "บุหลัน" "แขกโอด" "ทยอยเขมร" "บาทสกุณี" ฯลฯ รวมถึงมีผลงานการเรียบเรียงทางเดี่ยวสำหรับเครื่องดนตรีประเภทเครื่องสายหลายเพลง เช่น เดี่ยวซอด้วง "นกขมิ้น" "ม้าย่อง" "พญาครวญ" "แขกมอญ" "เชิดนอก" "กราวใน" เดี่ยวซออู้ "พญาครวญ" "ทะแย" "ต่อยรูป" "กราวใน" เดี่ยวซอสามสาย "เชิดนอก" "หกบท" เดี่ยวขิม "มโนราห์บูชายัญ" เดี่ยวจะเข้ 2 ตัว "กราวใน" ฯลฯ
โดยผลงานที่เป็นที่รู้จักอย่างกว้างขวางคือ 1) เพลงตะเลงรัญจวน เถา ประพันธ์เพื่อเข้าร่วมประกวดการแต่งเพลงไทย ในรายการพิณทอง ครั้งที่ 1 ของธนาคารกสิกรไทย เมื่อ พ.ศ. 2524 2) เพลงอาลีบาบา เรียบเรียงสำหรับบรรเลงต่อท้ายเพลงแขกลพบุรี เถา ในการประกวดวงเครื่องสายไทย ระดับประชาชน ในรายการประกวดเฉลิมพระเกียรติพระบาทเด็จพระเจ้าอยู่หัว เมื่อ พ.ศ. 2530 3) ทางเดี่ยวซอด้วง "กราวใน" ซึ่งได้บรรเลงในงานมหกรรมเดี่ยวเพลงไทยชัยมงคล เมื่อ พ.ศ. 2531 และงานครบ 100 ปี หลวงไพเราะเสียงซอ (อุ่น ดูรยะชีวิน) เมื่อ พ.ศ. 2535 และ 4) ทางเดี่ยวซอด้วง "นกขมิ้น" ซึ่งได้ถ่ายทอดให้กับ ธีระ ภู่มณี อดีตข้าราชการสำนักการสังคีต กรมศิลปากร ได้รับรางวัลชนะเลิศฆ้องทองคำพระราชทานเมื่อ พ.ศ. 2528
การบันทึกเสียง
วรยศ ศุขสายชล มีผลงานการบันทึกเสียงดนตรีที่สำคัญ ได้แก่
อัลบั้มเดี่ยว อัลบั้มที่มีส่วนร่วมในการบันทึกเสียง
การแสดงดนตรี
วรยศ ศุขสายชล มีผลงานจัดการแสดงดนตรีในรูปแบบคอนเสิร์ตจำนวน 9 ครั้ง ได้แก่
การถ่ายทอดองค์ความรู้
ภายหลังเมื่อ พ.ศ. 2542 ได้ก่อตั้งโรงเรียนดนตรี "ตักกศิลา" เพื่อสอนและให้ความรู้ด้านดนตรีไทยแก่เยาวชนและบุคคลผู้สนใจทั่วไป
ชีวิตส่วนตัว
วรยศ ศุขสายชล สมรสครั้งแรกกับ มะลิ มีบุตร 3 คน คือ อุบล (ชาย) กมลรัตน์ (หญิง) และ วัชระ (ชาย) ต่อมาสมรสกับ สุธารณ์ บัวทั่ง ปัจจุบันสมรสกับ กิตติมา ศุขสายชล
ลำดับสาแหรก
ลำดับสาแหรกของ วรยศ ศุขสายชล เป็นดังนี้
คิดถึง (เพลงบอดี้สแลม)
"คิดถึง" เป็นเพลงจากอัลบั้มและซิงเกิลที่ 5 ของวงบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ)
เพลง "คิดถึง" ประพันธ์เนื้อร้องโดย ขจรเดช พรมรักษา (กบ บิ๊กแอส), โป โปษยะนุกูล แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) โดยเนื้อหาของเพลงนั้นเกี่ยวกับการให้กำลังใจกับมุมมองดีๆ ที่ทำให้เรารู้ว่า ระหว่างทางที่เรากำลังดำเนินไป นั้น ยังคงมีอีกคนหนึ่งที่ยังคงคิดถึงเราอยู่เสมอ
มิวสิควิดีโอ
มิวสิกวิดีโอเพลงนี้เผยแพร่เมื่อวันที่ 28 มีนาคม พ.ศ. 2558 เวลา 21:00 น. กำกับโดย ดล ผดุงวิเชียร แสดงนำโดย เรย์ แมคโดนัลด์, ฝน นลินทิพย์ เพิ่มภัทรสกุล และวงบอดี้สแลม
การตอบรับ
เพลง "คิดถึง" ติดชาร์ตอันดับสูงสุด 1 ใน 100 ของชาร์ตหมวดเพลง GMM Gmember Chart Top 100 ประจำวันที่ 11 ตุลาคม พ.ศ. 2557 และติดชาร์ตอันดับ 3 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
147 โปรโตจิเนีย
147 โปรโตจิเนีย (147 Protogeneia) เป็นดาวเคราะห์น้อยในแถบดาวเคราะห์น้อย
รถไฟฟ้า ร.ฟ.ท.
'''บริษัท รถไฟฟ้า ร.ฟ.ท. จำกัด''' (S.R.T. Electrified Train Co., Ltd.) เป็นหน่วยงานรัฐวิสาหกิจ ในสังกัดกระทรวงคมนาคม มีหน้าที่รับผิดชอบเกี่ยวกับกิจการรถไฟฟ้าต่าง ๆ ที่เกี่ยวข้องกับการรถไฟแห่งประเทศไทย เช่น รถไฟฟ้าเชื่อมท่าอากาศยานสุวรรณภูมิ และรถไฟฟ้าชานเมืองสายสีแดงอีก 2 สาย
ประวัติ
บริษัท รถไฟฟ้า ร.ฟ.ท. จำกัด เดิมชื่อ บริษัท เดินรถไฟฟ้า ร.ฟ.ท. จำกัด โดยจัดตั้งขึ้นเริ่มแรกในนามบริษัทลูกของการรถไฟแห่งประเทศไทย เพื่อดำเนินการ โครงการรถไฟฟ้าเชื่อมท่าอากาศยานสุวรรณภูมิ ในเชิงพาณิชย์ โดยไม่ให้ขัดกับพระราชบัญญัติการรถไฟฟ้าขนส่งมวลชนแห่งประเทศไทย พ.ศ. 2543 ที่บริษัทเดินรถไฟฟ้าจะต้องเป็นเอกชนอย่างเดียวเท่านั้น โดยความเห็นในการจัดตั้งบริษัทนี้ ส่วนหนึ่งมาจากความไม่ยินยอมของคณะกรรมการการรถไฟแห่งประเทศไทย หรือ บอร์ด ร.ฟ.ท. ที่ลงความเห็นไม่เห็นด้วยกับข้อกำหนดของ พรบ. และแสดงทีท่าว่าไม่ยินยอมที่จะเปิดประมูลโครงการรถไฟฟ้าเชื่อมท่าอากาศยานสุวรรณภูมิ ในรูปแบบการว่าจ้างให้เอกชนเข้ามาเดินรถ และต้องการที่จะนำโครงการมาดำเนินการด้วยตนเอง
อันนีบาเล การ์รัชชี
อันนิบาเล คารัคชี (ภาษาอังกฤษ: Annibale Carracci) (3 พฤศจิกายน ค.ศ. 1560 - ค.ศ. 15 กรกฎาคม ค.ศ. 1609) เป็นจิตรกรสมัยบาโรกชาวอิตาลีในคริสต์ศตวรรษที่ 16 ผู้มีความเชี่ยวชาญทางการเขียนจิตรกรรมฝาผนัง
รถไฟฟ้า ร.ฟ.ท.
ประวัติ
ต่อมาในวันที่ 15 พฤษภาคม พ.ศ. 2562 คณะกรรมการนโยบายรัฐวิสาหกิจเห็นชอบให้พัฒนาบริษัท รถไฟฟ้า ร.ฟ.ท. จำกัด เป็นบริษัทลูกของการรถไฟแห่งประเทศไทย เพื่อเดินรถและซ่อมบำรุงโครงการรถไฟฟ้าชานเมืองสายสีแดง ตามที่กระทรวงคมนาคมเสนอ โดยให้ปรับปรุงแผนเพื่อเพิ่มประสิทธิภาพและความสามารถในการหารายได้และทำกำไร และให้กระทรวงคมนาคมแต่งตั้งคณะกรรมการกำกับติดตามการดำเนินโครงการให้มีประสิทธิภาพได้มาตรฐานเทียบเท่าเอกชน เป็นไปตามแผนการดำเนินงานและตัวชี้วัดที่กำหนด โดยไม่เป็นภาระของภาครัฐในอนาคต
เกา กึมฮวน
หลังจากจบการศึกษาในสหรัฐ เขากลับประเทศกัมพูชาเมื่อปี พ.ศ. 2536 และได้มีบทบาทในการเป็นคลังสมองเพื่อบริการสาธารณะกัมพูชา เขาได้ผลักดันให้ประเทศกัมพูชาเข้าสู่ประชาคมอาเซียนในปี พ.ศ. 2542 และเขาได้ดำรงตำแหน่งเป็นที่ปรึกษากระทรวงการต่างประเทศและความร่วมมือระหว่างประเทศกัมพูชา ตั้งแต่ปี พ.ศ. 2544 ถึง พ.ศ. 2546 และเลขานุการรัฐมนตรีว่าการกระทรวงต่างประเทศและความร่วมมือระหว่างประเทศ ตั้งแต่ปี พ.ศ. 2547 ถึง พ.ศ. 2556
อันนีบาเล การ์รัชชี
เบื้องต้น
อันนิบาเล คารัคชีเกิดที่โบโลนยาและคงจะฝึกงานกับครอบครัว ในปี ค.ศ. 1582 อันนิบาเลและน้องชายอากอสติโน และลูกพี่ลูกน้องลุโดวิโค คารัคชี เปิดห้องเขียนภาพร่วมกันโดยเรียกว่า “Academy of Desiderosi” ที่ต่อมากลายเป็น “Accademia degli Incamminati” หรือหมายความตรงๆ ว่าสถาบันเพื่อการแสวงหาความคิดใหม่ ขณะที่คารัคชีทั้งสามคนเน้นการเขียนภาพแบบฟลอเรนซ์ที่จะเห็นได้จากงานเขียนของราฟาเอลและอันเดรอา เดล ซาร์โต แต่ลักษณะการเขียนก็ยังมีส่วนที่มาจากเวนิสที่เห็นได้จากการใช้สีที่ออกไปทางระยับและขอบสิ่งในภาพจะไม่ตัดคม ลักษณะนี้เป็นลักษณะที่ใช้บรรยายการเขียนที่เรียกว่าบาโรกเอมิเลียนหรือตระกูลการเขียนภาพแบบโบโลนยา
เกา กึมฮวน
เขาเป็นผู้ก่อตั้งสากลวิทยาลัยกัมพูชา (UC) ในปี พ.ศ. 2546 เป็นมหาวิทยาลัยชั้นต้นของประเทศกัมพูชาโดยเขาดำรงตำแหน่งเป็นอธิการบดี เขาสนับสนุนก่อตั้งคลังสมองสองแหล่ง คือ เดอะเอเชียอีคอนอมิกส์ฟอรัม และเดอะเอเชียนเฟธดิเวอลอฟเมนไดอะลอก ในขณะเดียวกัน เขาได้ก่อตั้งสื่อเครือข่ายโทรทัศน์และสถานีวิทยุเอเชียอาคเนย์ (SEATV and Radio)
อันนีบาเล การ์รัชชี
เบื้องต้น
งานเขียนสมัยแรกในโบโลนยาของคารัคชีทั้งสามคนยากที่แยกได้ว่าของใครเป็นของใคร เช่นงานจิตรกรรมฝาผนังชุดเรื่องของ “เจสัน” สำหรับพาลัซโซ ฟาวาในโบโลนยา (ราว ค.ศ. 1583-ค.ศ. 1584);จิตรกรรมฝาผนังลงนามว่า “คารัคชี” เป็นผู้เขียนและกล่าวว่าทั้งสามคนเขียน  ในปี ค.ศ. 1585 อันนีบาเลเขียนฉากแท่นบูชา “พระเยซูรับศีลจุ่ม” สำหรับวัดซานเกรโกริโอในโบโลนยาเสร็จ ในปี ค.ศ. 1587 อันนีบาเลเขียน “การประกาศของเทพ” สำหรับวัดซานร็อคโคในเรจจิโอ เอมิเลีย
ในปี ค.ศ. 1587 -ค.ศ. 1588, อันนีบาเลเดินทางไปปาร์มาและต่อมาเวนิสไปพบกับน้องชายอากอสติโนที่นั่นระหว่าง ค.ศ. 1589 -ค.ศ. 1592 คารัคชีทั้งสามคนเขียนจิตรกรรมฝาผนัง “ก่อตั้งโรม” สำหรับพาลัซโซ มันยานิ (Palazzo Magnani) ในโบโลนยา ภายในปี ค.ศ. 1593 อันนีบาเลก็เขียนฉากแท่นบูชา “พระแม่มารีบนบัลลังก์กับนักบุญจอห์นและนักบุญแคทเธอริน” เสร็จโดยทำงานร่วมกับลุชิโอ มัสสาริ (Lucio Massari) งานเขียน “พระเยซูคืนชีพ” ก็เขียนในปี ค.ศ. 1593 ในปี ค.ศ. 1592 อันนีบาเลเขียน “อัสสัมชัญของพระแม่มารี” สำหรับชาเปลโบนาโซนิในวัดซานฟรานเชสโค ระหว่างปี ค.ศ. 1593 ถึงปี ค.ศ. 1594 คารัคชีทั้งสามคนก็ไปทำงานฝาผนังที่พาลัซโซ แซมปิเอริ (Palazzo Sampieri) ในโบโลนยา.
จิตรกรรมฝาผนังในวังฟาร์เนเซ
เพราะความมีฝีมือในการเขียนจิตรกรรมฝาผนังในโบโลนยาดยุครานุคชิโอที่ 1 ฟาร์เนเซแห่งพาร์มา (Ranuccio I Farnese) จึงได้แนะนำคารัคชีแก่น้องชายคาร์ดินัล โอโดอาร์โด ฟาร์เนเซ (Odoardo Farnese) ผู้มีความประสงค์จะตกแต่งบริเวณเอกของวังฟาร์เนเซ (Palazzo Farnese) ในเดือนพฤศจิกายน-ธันวาคมของปี ค.ศ. 1595 อันนีบาเลและอากอสติโนก็เดินทางไปกรุงโรมเพื่อไปเริ่มงาน “คาเมริโน” ด้วยเรื่องเฮอร์คิวลีสซึ่งเป็นการเหมาะสมเพราะเป็นห้องที่เป็นที่ตั้งของรูปปั้นกรีก-โรมันโบราณของเฮอร์คิวลีสแห่งฟาร์เนเซที่เต็มไปด้วยกล้ามเนื้อที่มีชื่อเสียง
ขณะเดียวกันอันนีบาเลก็เขียนภาพร่างเป็นจำนวนมากมายเพื่อเป็นการเตรียมตัวสำหรับโครงการเอกที่อันนีบาเลเป็นผู้นำ ภาพที่เขียนเป็นจิตรกรรมฝาผนังบนเพดานของห้องแกรนด์ซาลอนด้วย “quadri riportati” ที่มิใช่หัวเรื่องทางศาสนาของภาพ “ความรักของเทพ” (The Loves of the Gods) หรือที่นักเขียนชีวประวัติจิโอวานนิ เบลโลริ (Giovanni Bellori) บรรยายว่าเป็น “ความรักของมนุษย์ที่นำโดยความรักสวรรค์” แม้ว่าภาพเขียนจะเต็มไปด้วยชีวิตจิตใจและจินตนาการแต่ภาพถูกจำกัดไว้ในกรอบการตกแต่งแบบเรอเนสซองซ์สูง งานชิ้นนี้ได้รับอิทธิพลจากงานบนเพดานของชาเปลซิสตินโดยไมเคิล แอนเจโลและงานเขียนในห้องราฟาเอลโดยราฟาเอลและผู้ช่วย งานชิ้นนี้ต่อมามามีอิทธิพลต่องานจิตรกรรมแบบบาโรกชิ้นใหญ่ของเปียโร ดา คอร์โทนา (Pietro da Cortona), จิโอวานนิ ลันฟรานโค (Giovanni Lanfranco) และอีกหลายสิบปีต่อมาในงานเขียนของอันเดรีย พอซโซ (Andrea Pozzo) และ จิโอวานนิ บัตติสตา จาอุลลิ (Giovanni Battista Gaulli)
ตลอดคริสต์ศตวรรษที่ 17 และ 18 จิตรกรรมฝาผนังในวังฟาร์เนเซถือกันว่าเป็นงานชิ้นเอกที่เหนือกว่างานชิ้นใดในยุคนั้น ไม่แต่จะเป็นตัวอย่างของการออกแบบการเขียนภาพวีรบุรุษแต่ยังเป็นแบบอย่างการใช้วิธีการเขียนด้วย งานร่างเป็นร้อยๆ ชิ้นของอันนีบาเลสำหรับเพดานกลายมาเป็นการวางรากฐานการวางองค์ประกอบของงานเขียนภาพประวัติศาสตร์ใหญ่ๆ ต่อมา
ความแตกต่างจากคาราวัจจิโอ
นักวิจารณ์ในคริสต์ศตวรรษที่ 17 จิโอวานนิ เบลโลริเขียนในหนังสือการสำรวจชื่อ “ความคิด” สรรเสริญคารัคชีว่าเป็นผู้นำของจิตรกรชาวอิตาลีผู้ใช้วิธีการเขียนอันสูงส่งของราฟาเอลและไมเคิล แอนเจโล แต่ขณะที่ชื่นชมกับความสามารถของคาราวัจจิโอในฐานะจิตรกร เบลโลริก็วิจารณ์การเขียนที่เกินความเป็นธรรมชาติและความยุ่งเหยิงในจริยธรรมและตัวแบบภาพในภาพ แต่ในขณะเดียวกันก็วิจารณ์ผู้เขียนภาพในตระกูลคาราวัจจิโอ เบลโลริมีความเห็นว่าจิตรกรควรจะวาดความงามแบบจินตนาการแบบพลาโตแทนที่จะยกย่องวาดคนข้างถนนอย่างโรมัน แต่ผู้อุปถัมภ์และลูกศิษย์ของคารัคชีและคาราวัจจิโอมิได้มีความเห็นเช่นที่ว่า เช่นมาร์ควิสวินเช็นโซ จุสติเนียนิ (Vincenzo Giustiniani) ผู้มีความเห็นว่าเป็นงานที่มีความเด่นใน “maniera” และ “modeling”
ในคริสต์ศตวรรษปัจจุบันนักวิจารณ์เริ่มมองภาพเขียนของคาราวัจจิโอในทางที่ดีขึ้นและมักจะละเลยความมีอิทธิพลทางศิลปะอันลึกซึ้งของคารัคชี คาราวัจจิโอแทบจะไม่เคยเขียนจิตรกรรมฝาผนัง แต่งงานชิ้นเอกส่วนใหญ่ของคารัคชีเป็นงานจิตรกรรมฝาผนัง ฉะนั้นงานที่มือทึมบนผืนผ้าใบของคาราวัจจิโอจึงดูจะเหมาะกับการใช้ตั้งในชาเปลสำหรับการวิปัสสนาเป็นการส่วนตัวมากกว่าที่จะเป็นภาพบนเพดานอันสว่างกว้างใหญ่อย่างที่วังฟาร์เนเซ วิตต์คาวเออร์ประหลาดใจที่คาร์ดินัลฟาร์เนเซเลือกภาพเขียนที่ตกแต่งโดยคารัคชี ซึ่งเป็นการแสดงให้เห็นถึงความผ่อนคลายจากการอยู่ในกรอบความคิดเห็นของการปฏิรูปซ้อนของนิกายโรมันคาทอลิก หัวเรื่องที่คารัคชีเลือกอาจจะเป็นการแสดงความกล้าที่จะออกนอกกรอบมากกว่างานส่วนใหญ่ของคาราวัจจิโอที่เป็นงานทางศาสนาที่ออกไปทางเคร่งขรึม วิตต์คาวเออร์กล่าวว่างานของคารัคชีแสดงถึงความมีชีวิตจิตใจและพลังที่ถูกกดดันกันมานาน
ในปัจจุบันผู้ที่เดินทางไปชมชาเปลเซราสิ (Cerasi Chapel) ในวัดซานตามาเรียเดลโปโปโลมักจะละเลยชมภาพ “ฉากแท่นบูชาอัสสัมชัญของพระแม่มารี” โดยคารัคชีที่เขียนระหว่างปี ค.ศ. 1600 ถึงปี ค.ศ. 1601 แต่ไปชื่นชมกับงานของคาราวัจจิโอที่ขนาบแทนที่ สิ่งที่ควรจะศึกษาคือการเปรียบเทียบการอัสสัมชัญของพระแม่มารีทางคริสต์ศาสนวิทยากับทางศิลปะระหว่างงาน “อัสสัมชัญของพระแม่มารี” ของ คารัคชี และ “ความตายของพระแม่มารี” โดยคาราวัจจิโอ สำหรับผู้ร่วมสมัยคารัคชีจะเป็นผู้ที่คิดค้นอะไรใหม่ๆ โดยการทำให้มโนทัศน์ของงานจิตรกรรมฝาผนังของไมเคิล แอนเจโลมีชีวิตจิตใจขึ้นและเพิ่มกล้ามเนื้อและความสดใสในภูมิทัศน์ที่เขียนซึ่งถูกริดรอนลงไปโดยลัทธิแมนเนอริสม์ ขณะที่ไมเคิล แอนเจโลบิดเบือนตัวแบบไปในรูปต่างๆ คารัคชีในงานฟาร์เนเซยิ่งทำให้ตัวแบบเหมือนจะโลดออกมาได้ การเขียนภาพผนังหรือเพดานขนาดใหญ่ในทศวรรษต่อๆ มาจึงเป็นการเขียนแบบคารัคชีไม่ใช่คาราวัจจิโอ
ในคริสต์ศตวรรษต่อมาไม่ใช่ผู้ที่นิยมคาราวัจจิโอที่ละเลยคารัคชีแต่เป็นผู้นิยมจานโลเรนโซ แบร์นินีและเปียโร ดา คอร์โทนา ศิลปะบาโรกถูกโจมตีโดยนักวิจารณ์ฟื้นฟูคลาสสิกเช่นโยฮันน์ โยอาคิม วิงเคลมันน์ (Johann Joachim Winckelmann) และแม้แต่ต่อมาโดย จอห์น รัสคิน (John Ruskin). คารัคชีได้รับการยกเว้นบ้างเพราะเป็นผู้ที่เขียนภาพแบบราฟาเอลซึ่งเป็นผู้ที่มีความนิยม และในจิตรกรรมฝาผนังที่ฟาร์เนเซคารัคชีเลือกหัวเรื่องเกี่ยวกับตำนานเทพ
ภูมิทัศน์, ภาพชีวิตประจำวันและการวาดเส้น
เมื่อวันที่ 8 กรกฎาคม ค.ศ. 1595 อันนีบาเลเขียนภาพ “นักบุญรอคแจกทาน” (San Rocco distributing alms) เสร็จที่ปัจจุบันอยู่ที่เดรสเดน งานสำคัญๆ ในบั้นปลายที่เขียนที่โรมก็มี “ไปไหน?” (Domine quo vadis?) ที่เขียนราวปี ค.ศ. 1602 ซึ่งการเขียนและการวางองค์ประกอบมามีอิทธิพลต่อนิโคลัส พูซิน (Nicolas Poussin) และโดยพูซินภาษาของท่าทางในการภาพเขียน
หัวเรื่องการเขียนของคารัคชีก็แตกต่างกันไปเช่นการเขียนทัศนียภาพหรือการเขียนภาพเหมือนซึ่งรวมทั้งภาพเหมือนตนเองที่เขียนเป็นระยะๆ ตลอดชีวิต คารัคชีเป็นจิตรกรอิตาลีคนแรกที่เขียนภาพบนผ้าใบที่ตัวแบบในภาพเป็นรองจากทัศนียภาพเช่นภาพ “พระเยซูหนีไปอียิปต์” (ค.ศ. 1603) ซึ่งเป็นกลุ่มภาพที่มีอิทธิพลต่อโดเม็นนิโค แซมเพียริ (Domenico Zampieri) และโคลด ลอร์แรน (Claude Lorraine).
ภายใต้อารมณ์ขันอันเศร้า
หลังจากงานที่วังฟาร์เนเซแล้วก้ไม่ทราบว่าอันนีบาเลเขียนภาพอีกเท่าใด ในปี ค.ศ. 1606 อันนีบาเลลงชื่อบนภาพเขียน “พระแม่มารีกับถ้วย” (Madonna of the bowl) แต่หลังจากเดือนเมษายน ค.ศ. 1606 คาร์ดินัล โอโดอาร์โดก็บ่นว่า “อารมณ์ขันอันเศร้า” (heavy melancholic humor) ทำให้ไม่สามารถเขียนภาพให้ท่านได้ ตลอดปี ค.ศ. 1607 อันนีบาเลก็ไม่สามารถทำงาน “การประสูติของพระเยซู” ที่รับจ้างจากดยุคแห่งโมดีนาสำเร็จ
อันนีบาเลเสียชีวิตในปี ค.ศ. 1609 และถูกฝังตามที่ได้สั่งไว้ใกล้ราฟาเอลในตึกแพนธีออน (Pantheon) ในกรุงโรม
สมุดภาพ
1560 1609
ครึ่งหลับครึ่งตื่น
"ครึ่งหลับครึ่งตื่น" เป็นเพลงจากอัลบั้มของวงบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ)
โดยเพลงนี้ได้ผสมผสานแนวเพลงออร์เคสตรา ลงในแนวเพลงโพรเกรสซีฟร็อก เข้าด้วยกัน ซึ่งบันทึกเสียงบรรเลงมาจากเสียงดุรียางค์ของ จุฬาลงกรณ์มหาวิทยาลัย ส่วนภาพวิดีโอของ "ครึ่งหลับครึ่งตื่น" นั้นเผยแพร่เมื่อวันที่ 11 ตุลาคม พ.ศ. 2557 โดยเป็นการบันทึกภาพและเสียงจากการซ้อมใหญ่ คอนเสิร์ตปรากฏการณ์ ดัม-มะ-ชา-ติ ในปี พ.ศ. 2557 ที่สตูดิโอบ้านริก
การตอบรับ
เพลง "ครึ่งหลับครึ่งตื่น" ติดชาร์ตอันดับ 9 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557
คนเกมทะลุเกม
เนื้อเรื่องย่อ
เคเบิล (เจอราร์ด บัตเลอร์ จาก 300 ) กลายเป็นซุปเปอร์สตาร์นักฆ่าในเกม Slayers สุดโหด เขาถูกควบคุมโดย ไซมอน เกมเมอร์ขาร็อกรุ่นเยาว์ซึ่งท้าทายทุกสายตาด้วยการพา เคเบิล ไปสู่ชัยชนะมาแล้วหลายสัปดาห์ ในขณะที่ตัวเคเบิล เอง ซึ่งถูกพรากจากครอบครัวมาอยู่ในคุกก่อนจะถูกบังคับให้ต้องสู้แบบไม่เต็มใจ ก็อยากจะมีชีวิตรอดให้นานที่สุดเพื่อหนีออกจากเกมไปปลดปล่อยครอบครัวที่เขารัก ให้เป็นอิสระ พร้อมๆ กับกอบกู้ตัวตน และช่วยมนุษยชาติให้รอดพ้นจากเทคโนโลยีสุดโหดของแคสเซิล
การทัพทะเลทรายตะวันตก
การทัพทะเลทรายตะวันตก (สงครามทะเลทราย) เกิดขึ้นในทะเลทรายของอียิปต์และลิเบียและเป็นส่วนหลักของการทัพแอฟริกาเหนือในช่วงสงครามโลกครั้งที่สอง การทัพได้เริ่มขึ้นเมื่อเดือนกันยายน ค.ศ. 1940 โดยอิตาลีบุกเข้ายึดครองอียิปต์ ปฏิบัติการเข็มทิศ การโจมตีห้าวันของอังกฤษในเดือนธันวาคม ค.ศ. 1940 ได้นำไปสู่การทำลายกองทัพที่ 10 ของอิตาลี เบนิโต มุสโสลินีได้ขอความช่วยเหลือจากอดอล์ฟ ฮิตเลอร์ ซึ่งได้ตอบสนองด้วยการส่งกองกำลังเยอรมันขนาดเล็กไปยังตริโปลีตามคำสั่งที่ 22 (11 มกราคม) กองทัพน้อยแอฟริกาหรือแอฟริกา คอร์ ภายใต้การบัญชาการของจอมพลแอร์วิน รอมเมิลซึ่งอยู่ภายใต้การควบคุมของอิตาลีที่เล็กน้อย แต่อิตาลีได้พึ่งพาต่อนาซีเยอรมนีทำให้กลายเป็นพันธมิตรที่มีความโดดเด่น
ในช่วงฤดูใบไม้ผลิของปี ค.ศ. 1941 กองกำลังฝ่ายอักษะภายใต้การบัญชาของรอมเมิลได้ผลักดันอังกฤษกลับไปยังอียิปต์ยกเว้นจากท่าเรือโทบรุก (Tobruk) ได้ทำการโอบล้อมทูบลักจนกระทั่งได้บรรเทาลงในช่วงปฏิบัติการครูเซเดอร์ กองกำลังฝ่ายอักษะได้ถูกบังคับให้ถอนกำลังออกจากตำแหน่งที่พวกเขาได้เริ่มต้นเมื่อปลายปี ในปี ค.ศ. 1942 กองกำลังฝ่ายอักษะได้ขับไล่ฝ่ายอังกฤษและเข้ายึดทูบลัก ภายหลังยุทธการที่กาซาลาแต่ได้ล้มเหลวในการคว้าชัยชนะอย่างเด็ดขาด สุดท้ายแล้ว กองกำลังฝ่ายอักษะได้ผลักดันไปยังอียิปต์ ฝ่ายอังกฤษได้ถอยไปยังเอล อลาเมน ซึ่งยุทธการที่เอล อาลาเมนครั้งที่สอง กองทัพที่แปดของอังกฤษได้มีชัยเหนือกองกำลังฝ่ายอักษะ ทำให้กองกำลังฝ่ายอักษะต้องถอนกำลังออกจากลิเบียไปยังตูนิเซีย ซึ่งต่อมาพวกเขาได้พ่ายแพ้ในการทัพตูนิเซีย